gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6534, del 02-06-2011 (2011/6251)

Adjudicació i formalització del contracte número 160/2010. Desenvolupament de nous mòduls de l'aplicació "voluntats anticipades" (VOLANT) de la Conselleria de Sanitat durant l'any 2010.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6251


Data del document
:   25-05-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formalització del contracte número 160/2010. Desenvolupament de nous mòduls de l'aplicació "voluntats anticipades" (VOLANT) de la Conselleria de Sanitat durant l'any 2010. [2011/6251]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46483 València. Telèfon 828 992 219, fax 813 471 887.  
c) Número d'expedient: 160/2010.  
2. Objecte del contracte  
a) Tipus de contracte: contracte de servicis.  
b) Descripció de l'objecte: desenvolupament de nous mòduls de l'aplicació "voluntats anticipades" (VOLANT).  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6303, de 5 de juliol de 2010.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: cent cinquanta mil nou-cents seixanta-dos euros amb dotze cèntims (150.962,12 €) IVA exclòs; cent setanta-set mil tres-cents vuitanta euros amb quaranta-nou cèntims (177.380,49 €) IVA inclòs.  
  
5. Formalització de contracte  
a) Data d'adjudicació: 13 d'abril de 2011.  
b) Data de formalització del contracte: 5 de maig de 2011.  
c) Contractista: Company for Software and Development, SA. (A-82463175) amb domicili social en el carrer Álvaro de Bazán, núm. 10, 46217 València.  
d) Nacionalitat: espanyola.  
e) Import d'adjudicació: cent vint mil set-cents seixanta-nou euros amb setanta cèntims (120.769,70 €) IVA exclòs; cent quaranta-dos mil cinc-cents vuit euros amb vint-i-cinc cèntims (142.508,25 €) IVA inclòs.  
  
València, 25 de maig de 2011.- El director general de Recursos Econòmics (D 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6455, del 08-02-2011 (2011/1259)

Adjudicació número 20/10. Adquisició i implantació d'un sistema o plataforma codi font obert (open source) de comercialització turística i la seua gestió en SAAS.
------------------------------------------------------------------------------------------------------------------------------------------------------------------

### Dades del document

Número de DOGV
:   6455

Data del DOGV
:   08-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1259


Data del document
:   31-01-2011

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de serveis
    * adjudicació de contracte administratiu

Adjudicació número 20/10. Adquisició i implantació d'un sistema o plataforma codi font obert (open source) de comercialització turística i la seua gestió en SAAS. [2011/1259]  
1. Entitat adjudicadora  
a) Organisme: Agència Valenciana del Turisme (CIF: Y3759359G).  
b) Dependència que tramita l'expedient: Secció de Contractació.  
c) Número d'expedient: 20/10.  
2. Objecte del contracte  
a) Tipus de contracte: servicis.  
b) Descripció de l'objecte: adquisició i implantació d'un sistema o plataforma codi font obert (open source) de comercialització turística i la seua gestió en SAAS (codi CPV 72212100-0).  
c) Diari oficial i data de publicació de l'anunci de licitació: publicat en el DOCV de 18.10.2010, número 6.378, en el DOUE de 07.10.2010 i en el BOE de 19.10.2010.   
d) Adjudicació: publicada el 07.10.2010 en el perfil del contractant.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert; oferta econòmicament més avantatjosa en funció d'una pluralitat de criteris.  
c) Pressupost de licitació: import total: dos milions sis-cents mil euros (2.600.000,00 €), IVA exclòs, distribuït en les anualitats següents:  
- Anualitat 2010: tres-cents seixanta mil euros (360.000,00 €), IVA exclòs.   
- Anualitat 2011: un milió tres-cents quaranta mil euros (1.340.000,00 €), IVA exclòs.   
- Anualitat 2012: nou-cents mil euros (900.000,00 €), IVA exclòs.  
4. Adjudicació  
a) Data: 23 de desembre de 2010.  
b) Adjudicatari: Dome Consulting & Solutions, SL.  
c) Nacionalitat: espanyola.  
d) Import d'adjudicació: dos milions cent quaranta-vuit mil euros (2.148.000,00 €), el qual s'ha incrementar amb el 18% d'IVA, açò és tres-cents vuitanta-sis mil sis-cents quaranta euros (386.640,00 €).  
València, 31 de gener de 2011.- El sotssecretari de la Conselleria de Turisme: Jorge Juan Muñoz Gil.
Diari Oficial de la Generalitat Valenciana


Sumari del DOGV 6609, del 15-09-2011 (2011/9426)

RESOLUCIÓ de 26 d'agost de 2011, del subsecretari de la Conselleria d'Educació, Formació i Ocupació per la qual es fa pública la llista d'aspirants que han adquirit una nova especialitat en el cos de mestres, en el procediment selectiu convocat per Resolució de 10 de març de 2011, de la Conselleria d'Educació, per a l'adquisició de noves especialitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6609

Data del DOGV
:   15-09-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/9426


Data del document
:   26-08-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 26 d'agost de 2011, del subsecretari de la Conselleria d'Educació, Formació i Ocupació per la qual es fa pública la llista d'aspirants que han adquirit una nova especialitat en el cos de mestres, en el procediment selectiu convocat per Resolució de 10 de març de 2011, de la Conselleria d'Educació, per a l'adquisició de noves especialitats.
[2011/9426]
Per Resolució de 10 de març de 2011, de la Conselleria d'Educació, es convoca procediment per a l'adquisició de noves especialitats en el cos de Mestres.
Realitzades les proves i qualificats els aspirants pels tribunals, resolc:
Primer
Fer pública la llista dels aspirants que han adquirit una nova especialitat, la qual figura com a annex a esta resolució.
Segon
L'adquisició d'una nova especialitat no suposa la pèrdua de l'anterior o anteriors que es pogueren posseir. Els que tinguen adquirida més d'una especialitat podran accedir a places corresponents a qualsevol d'elles a través dels mecanismes establits per a la provisió de llocs de treball dels funcionaris docents.
Tercer
Segons preveu la base 21 de l'esmentada Resolució, una vegada publicada la llista, les direccions territorials d'Educació expediran als interessats la credencial d'habilitació.
Quart
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del subsecretari en el termini d'un mes comptat des de l'endemà de la seua publicació, de conformitat amb allò que s'ha previst en al Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu davant del Jutjat Contenciós competent, en el termini de dos mesos comptats a partir de l'endemà al de la seua publicació, d'acord amb la Llei 29/1998, de 13 de juliol, Reguladora de la Jurisdicció Contenciosa-Administrativa .
València, 26 d'agost de 2011.- El subsecretari: Jesús Marí Farinós.
Diari Oficial de la Generalitat Valenciana


Sumari del DOGV 6534, del 02-06-2011 (2011/6256)

Aprovació de la modificació puntual de les normes subsidiàries número 01/11.
----------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6256


Data del document
:   26-05-2011

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * administració local
    * pla d'urbanisme

Aprovació de la modificació puntual de les normes subsidiàries número 01/11. [2011/6256]  
Ressenya de l'acord plenari adoptat per l'Ajuntament de Moncofa en sessió extraordinària de 27 d'abril de 2011, pel qual s'aprova la modificació puntual de les normes subsidiàries de Moncofa número 01/11.   
  
D'acord amb el que estableix l'article 104.2 de la Llei 16/2005, de 30 de desembre, de la Generalitat Valenciana, Urbanística Valenciana, i en compliment del mandat establit en l'apartat segon in fine de la part resolutòria de l'acord adoptat, es publica la ressenya de l'acord adoptat per l'Ajuntament de Moncofa en sessió extraordinària de data 27 d'abril de 2011 juntament amb les normes urbanístiques amb eficàcia normativa en el Butlletí Oficial de la Província de Castelló número 63 de data 21 de maig de 2010.   
  
Moncofa, 26 de maig de 2011.- L'alcalde: José Vicente Isach Clofent.
Diari Oficial de la Generalitat Valenciana


Sumari del DOGV 6560, del 07-07-2011 (2011/7715)

Subhasta per venda extrajudicial d'un habitatge a Elx.
------------------------------------------------------

### Dades del document

Número de DOGV
:   6560

Data del DOGV
:   07-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7715


Organisme emissor
:   Notaria Cordero Vadillo, CB

Tipus de document
:   Subhasta

Subhasta per venda extrajudicial d'un habitatge a Elx. [2011/7715]  
Teresa J. Vadillo Casero, notària del Col·legi de València amb residència a Elx, faig constar:   
Que en aquesta Notaria, sítia a Elx (Alacant), avinguda del País Valencià, número 19-AC, es du a terme la venda extrajudicial, de conformitat amb l'article 129 de la Llei Hipotecària, de la següent finca hipotecada:   
«Descripció: Urbana. Vint-i-tresena. Habitatge oest, entrant per l'esquerra del quart pis, amb accés al carrer de Jaime García Miralles, hui del Professor Tomás y Valiente, números 67 i 69, que fa cantonada amb el carrer d'Antonio García Cayuelas; l'habitatge mesura seixanta-cinc metres i noranta-set decímetres quadrats. Límits: pel nord, amb el carrer Jaime García Miralles, hui del Professor Francisco Tomás i Valiente; per l'oest, amb l'habitatge denominat vint-i-dosé en la nomenclatura de l'edifici; per l'est, amb l'habitatge denominat vint-i-quatré en la nomenclatura; i al sud, amb Francisco Agulló Parreño.   
Quota. En el valor total de l'immoble i elements comuns a la finca descrita li correspon una quota de quatre sencers quinze centèsimes per cent.   
Referència cadastral: 5567964ED8672F9242VO.  
Inscrita en el Registre de la Propietat número 1 d'Elx, al tom 1353, llibre 962 de El Salvador, foli 7, finca número 18932, inscripció 10a».  
  
  
A la Notaria tindran lloc: la primera subhasta d'aquesta el dia 28 de juliol de 2011 a les 13.00 hores, sent el tipus base el de setanta mil tres-cents quaranta-tres euros (70.343,00 €); si no hi haguera una postor o si resultara fallida, la segona subhasta el dia 2 de setembre de 2011, a les 13.00 hores, el tipus del qual serà el 75% del corresponent a la primera; i en els mateixos casos la tercera subhasta el dia 28 de setembre de 2011, a les 13.00 hores sense subjecció a tipus.   
La documentació i certificat del Registre a què es refereixen els articles 236.a i 236.b del Reglament Hipotecari poden consultar-se a la Notaria. S'entendrà que tots els licitadors accepten com a bastant la titulació. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta, a la Notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona. Podran fer-se postures per escrit en un plec tancat, acompanyant el justificant del dipòsit previ fins al moment de la subhasta.   
  
Elx, 30 de juny del 2011.- La notària: Teresa J. Vadillo Casero.
Diari Oficial de la Generalitat Valenciana


Sumari del DOGV 6450, del 01-02-2011 (2010/14749)

Notificació de la sentència dictada en el judici ordinari número 10/2009.
-------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/14644


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici ordinari número 10/2009. [2010/14899]  
Judici procediment ordinari 000010/2009  
Part demandant: Petra Renate Winter-Neunzling.  
Part demandada: Ra Consulting i Investment Costa Blanca SL.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda interposada pel procurador Agustín Martí Palazón, en nom i representació de Petra-Renate Neunzlig (n. Winter), contra la mercantil Ra Consulting y Investment Costa Blanca, SLU, per això:  
1. Condemne la demandada a pagar 51.000 euros a Petra-Renate Neunzlig (n. Winter), més els interessos legals corresponents des de la presentació de la demanda.  
2. La mercantil Ra Consulting y Investment Costa Blanca, SLU, haurà de pagar les costes causades en aquest procediment.  
Notifiqueu aquesta sentència a les parts i assenyaleu-los que contra aquesta sentència, que no és ferma, es pot interposar un recurs d'apel·lació, que cal preparar, si pertoca, davant aquest Jutjat dins dels cinc dies següents a la seua notificació (art. 455 i 457 LEC).  
De conformitat amb el que estableix la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica del Poder Judicial, d'1 de juliol de 1985, perquè aquest recurs d'apel·lació s'admeta a tràmit, s'haurà de constituir un dipòsit de 50 euros, que es tornarà únicament en el cas que el recurs s'estime. Aquesta quantitat s'haurà d'ingressar en el compte de l'entitat Banesto que correspon a aquest expedient, i s'indicarà en el camp «Concepte» el codi «02 civil-apel·lació» i la data de la resolució objecte de recurs, amb el format dd/mm/aaaa.  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge substitut que la firma, i està constituït en audiència pública el dia de la seua data. En done fe».  
Atés que es desconeix el domicili o la residència actuals de la part demandada, mitjançant la provisió de 19 de febrer de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificar la sentència a la demandada.  
Dénia, 5 de novembre de 2010.- La secretària judicial: Esther Ferrer Cejalvo.
Diari Oficial de la Generalitat Valenciana


Sumari del DOGV 6494, del 04-04-2011 (2011/3900)

Convocatòria d'Assemblea General ordinària.
-------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3900


Organisme emissor
:   Caixa de Crèdit de Petrer, Caixa Rural COOP Crèd. V.

Tipus de document
:   Convocatòria

Convocatòria d'Assemblea General ordinària. [2011/3900]  
Per acord del Consell Rector, en reunió del 15 de març de 2011, i en compliment del que disposa l'article 37 dels estatuts socials, es convoca Assemblea General ordinària.  
  
Dia: 29 d'abril de 2011, divendres.  
Hora: 17.00 en primera convocatòria i 17.30 en segona convocatòria, si és necessari.  
Lloc: sala d'actes de l'entitat, carrer de Sant Bartomeu, número 2, de Petrer (Alacant), per a tractar sobre el següent ordre del dia:  
1. Examen de la gestió social. Aprovació, si escau, dels comptes anuals corresponents a l'exercici tancat de l'any 2010.  
2. Aprovació, si és procedent, de la proposta de distribució dels excedents de l'exercici 2010.  
3. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici 2010, i del pla d'ingressos i despeses d'aquest fons per a l'exercici 2011.  
4. Informació i presa d'acords respecte a la baixa en l'Associació Espanyola de Caixes Rurals.  
5. Elecció per a la renovació estatutària de sis membres titulars i un suplent del Consell Rector.  
6. Suggeriments i preguntes.  
7. Designació de dos socis per a l'aprovació i firma de l'acta d'aquesta Assemblea.  
  
Cosa que es comunica perquè tots els socis en prenguen coneixement.  
  
Petrer, 16 de març de 2011.- El president: José María Beltrán Rico.   
  
Nota: tots els socis tenen dret a examinar al domicili social, en el termini que hi ha des del dia de l'anunci de la convocatòria de l'Assemblea General fins al dia que se celebre, en horari de 10.00 a 12.00 hores, de dilluns a divendres, excepte dies inhàbils, els documents a què es refereix l'ordre del dia i que se sotmetran a aquesta. Als socis que ho sol·liciten per escrit se'ls remetrà gratuïtament una còpia de la documentació indicada.
Diari Oficial de la Generalitat Valenciana


Sumari del DOGV 6544, del 16-06-2011 (2011/6852)

Notificació en extracte de la resolució del recurs d'alçada. Referència interna número R-191/2011.
--------------------------------------------------------------------------------------------------

### Dades del document

Número de DOGV
:   6544

Data del DOGV
:   16-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6852


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació en extracte de la resolució del recurs d'alçada. Referència interna número R-191/2011. [2011/6852]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat que a continuació s'assenyala, ja que s'ha intentat la notificació en l'últim domicili conegut, però aquesta no s'ha pogut practicar.  
  
  
Interessada: Valeria de Palois.  
Últim domicili conegut: carrer Neptuno, núm. 114 (Orihuela).  
  
Acte administratiu: resolució que dicta la directora general d'Habitatge i Projectes Urbans, de 24 de març de 2011, del recurs d'alçada formulat per Valeria de Palois contra la resolució d'arxivament de la sol·licitud de renda bàsica d'emancipació (RBE COM) relativa a l'expedient número 915348/03/000000/2010.   
L'expedient consta en l'Àrea de Plans d'Habitatge de la Conselleria de Medi Ambient, Aigua, Urbanisme i Habitatge, carrer de Francesc Cubells, núm. 7, 46483 València, on heu de comparéixer per a conéixer el contingut íntegre de l'acte en el termini de 10 dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
  
València, 24 de maig de 2011.- La directora general d'Habitatge i Projectes Urbans: M. Jesús Rodríguez Ortiz.
Diari Oficial de la Generalitat Valenciana


Sumari del DOGV 6660, del 28-11-2011 (2011/11272)

Notificació de la sentència dictada en el judici verbal número 707/2011.
------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11324


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 707/2011. [2011/11858]  
Judici verbal 000707/2011  
Part demandant: Comunitat de Propietaris Torremar V.  
Part demandada: Natalya Khadzhioglo i Petr Khadzhioglo.  
Sobre: verbals de propietat horitzontal.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda interposada per la procuradora María Ferrandis Montoliu en nom i representació de la comunitat demandant i amb l'assistència lletrada d'Inmaculada Calatayud, contra Natalya Khadzhioglo i Petr Khadzhioglo en situació de rebel·lia processal, i condemne a aquests a l'actora la quantitat de mil cinc-cents díhuit euros amb huitanta cèntims (1.518,80), més les quotes produïdes fins a la sentència reclamada, així com els interessos legals des de la interpel·lació judicial, i al pagament de les costes processals.  
  
Notifiqueu aquesta resolució a les parts, i feu-los saber que no és ferma i que contra aquesta es pot preparar un recurs d'apel·lació en aquest Jutjat dins del termini de cinc dies des que es notifique, que el resoldrà la Secció Novena de l'Audiència Provincial d'Alacant amb seu a Elx. Així mateix i de conformitat amb allò establert en la disposició addicional 15a de la Llei Orgànica del Poder Judicial perquè siga admés e a tràmit el recurs d'apel·lació, contra aquesta resolució, haurà de constituir un dipòsit de 50 euros, que es tornarà només en el cas que el recurs siga estimat.  
Incloeu aquesta sentència en el llibre de sentències i poseu-ne un certificat en les actuacions.   
Aquesta és la meua sentència, que s'ha de portar al llibre que corresponga i de la qual el secretari ha d'estendre la testimoniança oportuna en les actuacions. Ho pronuncie, mane i firme jutjant definitivament en primera instància».   
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.   
  
Torrevieja, 18 d'octubre de 2011.- La secretària judicial: María José Zorrilla Budejo.